als_Latn dik_Latn sag_Latn
Merkato e janarit ne Futbollin Europian u mbyll këtë herë me jo shumë goditje te mëdha. Një nga lëvizjet më të rëndësishme e bëri në fakt Chelsesa i Zhoze Murinjos që transferoi për 33 milion euro nga Fiorentina, kolumbianin Huan Kuadrado. Paratë e kësaj blerje janë kompensuar në një farë mënyre nga shitja per 30 milion euro tek Volfsburg e Shyrles. Ne Itali Milani ka siguruar shërbimet e mbrojtësit Paleta që erdhi nga Parma dhe arriti marrëveshjen për të marrë në vere edhe mesfushorin Baseli nga Atalanta. Tek Juventusi largimi i Xhovinkos tek Toronto është kompensuar nga marrja në huazim e Matrit nga Xhenoa, ndërsa Interi ka dalë huq pasi arriti të marrë vetëm mbrojtësin Santon dhe jo Rolandon qe përfundoi tek Anderleht.
als_Latn